钦定古今图书集成/理学汇编/学行典/第201卷 > 赵希干
## 钦定古今图书集成/理学汇编/学行典/第201卷 > 赵希干

按《南丰县志》：“赵希干，南丰人。崇祯八年闲，希干幼孤，
独母在。一日，母病疟，希干念父之死以疟也，心惶惧，
乃夜起斋沐，作疏告天，欲剖胸取心，愿以身代母死。
是时大风忽起，堂中似有步履声，顷之灯灭，希干以
手扪心，心竟不可得。更引刀探胸，肠肉大出，斩数寸，
往池浣濯，入罐，烹熟进母。未几天明，仲父出，闻血腥”
气止，谓希干割股也。顾希干肠腹绞痛闷绝，咸谓希
干必死。而迨晚疮合，肠垂矢从中出，希干竟不死。后
希干已六十馀，而母年亦八十二，寿终。孝子之至诚，
感动天地盖如此。